proxectonos/corpus_dominio_legal_administrativo_tmp huggingface dataset:
EXTRACTO da Orde do 16 de maio 2023 pola que se convocan prazas de residencia nos centros residenciais docentes da Coruña, Ourense e Vigo para realizar estudos postobrigatorios non universitarios no curso 2023/24 (código de procedemento ED306A).
Consellería de Cultura, Educación, Formación Profesional e Universidades — III. Outras disposicións — 06/06/2023

BDNS (Identif.): 700168.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
O alumnado que no curso académico 2023/24 inicie ou continúe estudos postobrigatorios non universitarios en centros docentes públicos ou privados concertados situados nos termos municipais da Coruña, Culleredo, Ourense e Vigo e reúna os requisitos académicos, persoais, de lugar de residencia e económicos establecidos na orde de convocatoria.
Segundo.
Obxecto
Regular o procedemento (código ED306A) para adxudicar, de forma gratuíta ou bonificada, as prazas de residencia existentes nos centros residenciais docentes da Coruña, Ourense e Vigo.
Terceiro.
Bases reguladoras
Orde do 16 de maio de 2023 pola que se convocan prazas de residencia nos centros residenciais docentes da Coruña, Ourense e Vigo para realizar estudos postobrigatorios non universitarios no curso 2023/24 (código de procedemento ED306A).
Cuarto.
Prazo de presentación de solicitudes
1. Prazo de presentación de solicitudes en período ordinario:
a) Para o alumnado matriculado en bacharelato, entre o día seguinte ao da publicación desta convocatoria e o 12 de xullo de 2023 (este incluído).
b) Para o alumnado matriculado en ciclos formativos, entre o día seguinte ao da publicación desta convocatoria e o 1 de agosto de 2023 (este incluído).
2. Prazo de presentación de solicitudes en período extraordinario: entre o 4 e o 8 de setembro de 2023, ambos incluídos.
Santiago de Compostela, 16 de maio de 2023
ORDE do 22 de maio de 2023 pola que se determina a época de perigo alto de incendios.
Consellería do Medio Rural — III. Outras disposicións — 01/06/2023

O artigo 9 da Lei 3/2007, do 9 de abril, de prevención e defensa contra os incendios forestais de Galicia, establece que, en consideración aos antecedentes e datos históricos sobre o risco de aparición de incendios forestais en Galicia e sobre a incidencia das variables meteorolóxicas no comportamento do lume, a consellería con competencias en materia forestal definirá a época de perigo alto, que condicionará a intensidade das medidas que se vaian adoptar para a defensa do territorio de Galicia.
As análises espazo-temporais dos lumes forestais en Galicia nos últimos vinte anos reflicten dúas épocas cun incremento notable da actividade incendiaria e, polo tanto, débense considerar como épocas de perigo alto de incendios:
– Unha época fixa no período estival, que se corresponde normalmente coa campaña de incendios, durante os meses de xullo, agosto e setembro.
– Unha época variable, cunha duración aproximada dun mes, que oscila normalmente entre os meses de febreiro, marzo, abril, xuño e outubro.
Nestas épocas, o despregamento de medios de extinción e alerta deberá ser máximo, en función dos índices de risco.
A ampliación como período de perigo alto da época fixa no período estival, así como a declaración como perigo alto da época variable, requiren de mecanismos áxiles e eficaces que permitan darlles a coñecer estas circunstancias de modo inmediato aos medios implicados nos traballos de prevención e defensa contra os incendios forestais, xa que os índices de risco de incendios e as predicións meteorolóxicas de que se dispón na actualidade só permiten facer previsións fiables como máximo a tres días. Por isto, procede establecer un medio dotado de maior celeridade que permita o coñecemento xeral e a adecuada publicidade da previsión de novos períodos para ofrecer maior seguridade e garantías aos cidadáns.
Con base no exposto e ao abeiro do establecido na Lei 1/1983, do 22 de febreiro, de normas reguladoras da Xunta e da súa Presidencia,
Artigo único.
Época de perigo alto de incendios
Decláranse como época de perigo alto de incendios forestais durante o ano 2023 as datas comprendidas entre o 1 de xullo e o 30 de setembro.
Disposición derradeira primeira.
Facultade de desenvolvemento
Facúltase o director xeral de Defensa do Monte para ditar cantas instrucións sexan precisas para modificar as ditas datas e declarar como perigo alto outras épocas do ano, cando as condicións meteorolóxicas ou outras circunstancias agraven o risco de incendios.
Disposición derradeira segunda.
Entrada en vigor
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 22 de maio de 2023
RESOLUCIÓN do 22 de maio de 2023 pola que se dá publicidade aos convenios de colaboración subscritos por este organismo no primeiro cuadrimestre do ano 2023.
Escola Galega de Administración Pública — III. Outras disposicións — 01/06/2023

En virtude do establecido no artigo 15.2 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro),
Darlle publicidade á relación dos convenios subscritos pola Escola Galega de Administración Pública referida aos meses de xaneiro, febreiro, marzo e abril do ano 2023 e que se incorpora como anexo a esta resolución.
Santiago de Compostela, 22 de maio de 2023
RESOLUCIÓN do 19 de maio de 2023, da Secretaría Xeral Técnica da Vicepresidencia Segunda e Consellería de Presidencia, Xustiza e Deportes, pola que se dá publicidade dos convenios de colaboración subscritos no primeiro cuadrimestre do ano 2023.
Vicepresidencia Segunda e Consellería de Presidencia, Xustiza e Deportes — III. Outras disposicións — 01/06/2023

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no Diario Oficial de Galicia unha relación dos convenios subscritos referida ao cuadrimestre anterior, para os efectos de cumprir coas obrigas legais fixadas.
En consecuencia, e para dar cumprimento a esa obriga,
Artigo un. Dar publicidade da relación dos convenios subscritos pola Vicepresidencia Segunda e Consellería de Presidencia, Xustiza e Deportes nos meses de xaneiro, febreiro, marzo e abril do ano 2023, que se incorpora como anexo I a esta resolución.
Artigo dous. Dar publicidade da relación dos convenios subscritos pola Vicepresidencia Segunda e Consellería de Presidencia, Xustiza e Deportes nos meses de outubro, novembro e decembro do ano 2022, que se incorpora como anexo II a esta resolución.
Santiago de Compostela, 19 de maio de 2023
EXTRACTO da Resolución do 25 de maio de 2023 pola que se establecen as bases reguladoras para a concesión de bolsas de formación en materia de dereitos das persoas consumidoras e seguridade dos produtos, e se realiza a súa convocatoria para o ano 2023 (código de procedemento CO400E).
Instituto Galego do Consumo e da Competencia — III. Outras disposicións — 05/06/2023

BDNS (Identif.): 699933.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Poderán ser beneficiarias destas bolsas de formación as persoas que estean en posesión dalgún título universitario de licenciado/a ou de grao en Dereito, sempre que cumpran os demais requisitos e condicións establecidos nas bases reguladoras.
Segundo.
Obxecto
Bolsas de formación, en réxime de concorrencia competitiva, que teñen por obxecto contribuír á formación práctica de titulados superiores en materia de consumo. As ditas bolsas desenvolveranse dentro do programa de traballo do Instituto Galego do Consumo e da Competencia, con suxeición ao programa de formación e coas indicacións que lles transmita o titor que teñan asignado.
Terceiro.
Bases reguladoras
Resolución do 25 de maio de 2023 pola que se establecen as bases reguladoras para a concesión de bolsas de formación en materia de dereitos das persoas consumidoras e seguridade dos produtos, e se realiza a súa convocatoria para o ano 2023 (código de procedemento CO400E).
Cuarto.
Importe e duración
Convócanse cinco bolsas cunha duración máxima de 6 meses cada unha, contados desde a data da incorporación da persoa bolseira e ata o 31 de decembro de 2023.
Cada bolsa estará dotada cun importe máximo de 6.600 euros brutos, distribuídos en pagamentos mensuais, a razón de 1.100 euros por mes.
Quinto.
Prazo de presentación de solicitudes
O prazo de presentación de solicitudes será dun mes, contado a partir do día seguinte ao da súa publicación no
Diario Oficial de Galicia
.
Santiago de Compostela, 25 de maio de 2023
EXTRACTO da Resolución do 18 de maio de 2023 pola que se dá publicidade do Acordo do Consello de Dirección que aproba as bases reguladoras das axudas á dixitalización Industria 4.0 para o ano 2023, susceptibles de ser cofinanciadas no marco do programa operativo Feder Galicia 2021-2027, e se procede á súa convocatoria en réxime de concorrencia competitiva (código de procedemento IG300C).
Instituto Galego de Promoción Económica — III. Outras disposicións — 05/06/2023

BDNS (Identif.): 700187.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Persoas beneficiarias
As pequenas e medianas empresas (pemes), segundo a definición establecida pola Comisión Europea no anexo I do Regulamento 651/2014 (DOUE L 187, do 26 de xuño), de calquera sector de actividade económica incluído no ámbito de aplicación do devandito regulamento, calquera que sexa a súa forma xurídica, incluíndo os empresarios autónomos e que teñan un centro de traballo en Galicia en que se vaia realizar o proxecto.
Segundo. Obxecto
As axudas concédense en réxime de concorrencia competitiva e teñen por obxecto a posta en marcha de proxectos de dixitalización cuxa finalidade sexa a implantación de solucións para o soporte dixital de procesos dunha empresa ou para proxectos de interconexión dixital de procesos entre unha peme galega e outras empresas, ou entre dúas ou máis empresas galegas, como poden ser ordes de fabricación distribuída, sistemas de facturación ou procesos entre un líder industrial cara ás pemes que conforman a súa cadea de valor.
Terceiro. Bases reguladoras
Resolución do 18 de maio de 2023 pola que se dá publicidade do Acordo do Consello de Dirección que aproba as bases reguladoras das axudas á dixitalización Industria 4.0 para o ano 2023, susceptibles de ser cofinanciadas no marco do programa operativo Feder Galicia 2021-2027, e se procede á súa convocatoria en réxime de concorrencia competitiva (código de procedemento IG300C).
Cuarto. Importe
Os créditos dispoñibles para concesións nesta convocatoria aboaranse con cargo á aplicación orzamentaria 05.A1.741.A.7700 e polos seguintes importes e distribución plurianual:
Proxectos tipo 1 (<50.000,00 €): 50.000,00 € con cargo ao ano 2023 e 1.450.000,00 € con cargo ao ano 2024.
Proxectos tipo 2 (entre 50.000,00 e 120.000,00 €): 25.000 € con cargo ao ano 2023 e 1.475.000,00 € con cargo ao ano 2024.
Proxectos tipo 3 (>120.000,00 €): 25.000,00 € con cargo ao ano 2023 e 1.975.000,00 € con cargo ao ano 2024.
Quinto. Prazo de presentación de solicitudes
O prazo de presentación de solicitudes iniciarase o día seguinte ao da publicación da convocatoria no
Diario Oficial de Galicia
e será dun mes, contado desde as 8.00 horas do día de inicio do prazo e ata as 14.00 horas do día en que se cumpra o devandito prazo dun mes.
Santiago de Compostela, 18 de maio de 2023
RESOLUCIÓN do 25 de maio de 2023, da Secretaría Xeral Técnica da Consellería de Sanidade, pola que se dá publicidade aos convenios de colaboración subscritos por esta consellería e polo Servizo Galego de Saúde no primeiro cuadrimestre do ano 2023.
Consellería de Sanidade — III. Outras disposicións — 05/06/2023

O artigo 15.2 da Lei 1.2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio da presente resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde no primeiro cuadrimestre do ano 2023, que se incorpora como anexo a esta resolución.
Santiago de Compostela, 25 de maio de 2023
ORDE do 25 de maio de 2023 pola que se modifica a composición do Consello Social da Universidade de Vigo.
Consellería de Cultura, Educación, Formación Profesional e Universidades — II. Autoridades e persoal — 02/06/2023

Mediante Resolución do 14 de xuño de 2021 (DOG do 25 de xuño) fíxose pública a composición dos consellos sociais das universidades do Sistema universitario de Galicia.
A Lei 6/2013, do 13 de xuño, do Sistema universitario de Galicia, establece que o Consello Social estará integrado por un máximo de trinta e unha persoas membros.
O artigo 77.2 da citada Lei 6/2013 establece que son membros natos do consello social o/a reitor/a da universidade, o/a secretario/a xeral e o/a xerente da universidade. Así mesmo, serán membros un profesor ou unha profesora, un ou unha estudante e un ou unha representante do persoal da administración de servizos, elixidos/as polo consello de goberno das universidades.
A condición de persoa membro do consello social adquírese unha vez cumpridos os requisitos de designación, nomeamento e publicación no
Diario Oficial de Galicia
, e produce efectos a partir desa data.
O Consello Social da Universidade de Vigo remite a Resolución reitoral do 11 de maio de 2023 pola que se nomea a María José Bravo Bosch como secretaria xeral da dita universidade en substitución de Miguel Ángel Michinel Álvarez.
O artigo 77.4 da Lei 6/2013, do 13 de xuño, establece que os acordos de designación de membros do consello social seranlle comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo iso,
Artigo único
Nomear como membro nato do Consello Social da Universidade de Vigo a María José Bravo Bosch, secretaria xeral da Universidade de Vigo, en substitución de Miguel Ángel Michinel Álvarez.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 25 de maio de 2023
RESOLUCIÓN do 24 de maio de 2023, da Dirección Xeral de Desenvolvemento Pesqueiro, pola que se dá publicidade das axudas concedidas ao abeiro da Orde do 11 de xaneiro de 2021 pola que se establecen as bases reguladoras xerais e a convocatoria para o ano 2021 para a concesión, en réxime de concorrencia competitiva, de axudas para proxectos colectivos financiados polo Fondo Europeo Marítimo e de Pesca (FEMP), para a protección e recuperación da biodiversidade e dos ecosistemas mariños no marco de actividades pesqueiras sustentables mediante a recollida de residuos mariños, tramitada como anticipado de gasto (Diario Oficial de Galicia número 22, do 3 de febreiro de 2021).
Consellería do Mar — III. Outras disposicións — 07/06/2023

A Orde do 11 de xaneiro de 2021 (DOG número 22, do 3 de febreiro de 2021) establece as bases reguladoras para a concesión de axudas para proxectos colectivos financiados polo Fondo Europeo Marítimo e de Pesca (FEMP), para a protección e recuperación da biodiversidade e dos ecosistemas mariños no marco de actividades pesqueiras sustentables mediante a recollida de residuos mariños.
De conformidade co establecido no artigo 15.1 da Lei 9/2007, do 13 de xuño, de subvencións de Galicia, «Os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, beneficiario, cantidade concedida e finalidade ou finalidades da subvención».
En consecuencia,
Ordenar a publicación no
Diario Oficial de Galicia
das axudas concedidas na convocatoria de 2021, con cargo á aplicación orzamentaria 15.03.723C.780.2, para proxectos colectivos financiados polo Fondo Europeo Marítimo e de Pesca (FEMP) para a protección e recuperación da biodiversidade e dos ecosistemas mariños no marco de actividades pesqueiras sustentables mediante a recollida de residuos mariños, cofinanciadas nun 75 % polo Fondo Europeo Marítimo e de Pesca.
Santiago de Compostela, 24 de maio de 2023
RESOLUCIÓN do 24 de maio de 2023, da Dirección Xeral de Desenvolvemento Pesqueiro, pola que se dá publicidade das axudas concedidas ao abeiro da Orde do 1 de decembro de 2022 pola que se establecen as bases reguladoras xerais e a convocatoria para o ano 2023 para a concesión, en réxime de concorrencia competitiva, de axudas para proxectos colectivos financiados polo Fondo Europeo Marítimo e de Pesca (FEMP) para a protección e recuperación da biodiversidade e dos ecosistemas mariños no marco de actividades pesqueiras sustentables mediante a recollida de residuos mariños, tramitada como anticipado de gasto (Diario Oficial de Galicia número 6, do 10 de xaneiro de 2023).
Consellería do Mar — III. Outras disposicións — 07/06/2023

A Orde do 1 de decembro de 2022 (DOG núm. 6, do 10 de xaneiro de 2023) establece as bases reguladoras para a concesión de axudas para proxectos colectivos financiados polo Fondo Europeo Marítimo e de Pesca (FEMP) para a protección e recuperación da biodiversidade e dos ecosistemas mariños no marco de actividades pesqueiras sustentables mediante a recollida de residuos mariños.
De conformidade co establecido no artigo 15.1 da Lei 9/2007, do 13 de xuño, de subvencións de Galicia, o artigo 33 da referida orde reguladora dispón que a Consellería do Mar publicará no
Diario Oficial de Galicia
, de conformidade co establecido no artigo 45 da Lei 39/2015, do 1 de outubro, do procedemento administrativo común, as axudas concedidas con suxeición a esta orde, e indicará o programa e crédito orzamentario a que se imputan, o beneficiario, a cantidade concedida e a finalidade da subvención.
En consecuencia,
Ordenar a publicación no
Diario Oficial de Galicia
das axudas concedidas na convocatoria de 2023, con cargo á aplicación orzamentaria 15.03.723C.780.2, para proxectos colectivos financiados polo Fondo Europeo Marítimo e de Pesca (FEMP) para a protección e recuperación da biodiversidade e dos ecosistemas mariños no marco de actividades pesqueiras sustentables mediante a recollida de residuos mariños, cofinanciadas nun 75 % polo Fondo Europeo Marítimo e de Pesca.
Santiago de Compostela, 24 de maio de 2023
RESOLUCIÓN do 26 de maio de 2023, da Secretaría Xeral de Apoio ao Emprego, Traballo Autónomo e Economía Social, pola que se fai pública a concesión dos premios do certame Cooperativismo no ensino 2023, dirixido ao alumnado dos centros educativos de Galicia.
Consellería de Promoción do Emprego e Igualdade — III. Outras disposicións — 07/06/2023

Mediante a Orde do 9 de xaneiro de 2023, da Consellería de Promoción do Emprego e Igualdade (DOG núm. 26, do 7 de febreiro), establecéronse as bases reguladoras do certame Cooperativismo no ensino, dirixido ao alumnado dos centros educativos de Galicia, e procedeuse á súa convocatoria para o ano 2023.
Nas bases reguladoras establécese que os traballos participantes neste concurso serán avaliados por un tribunal e que a persoa titular da Secretaría Xeral de Apoio ao Emprego, Traballo Autónomo e Economía Social resolverá a concesión dos premios, que serán obxecto de publicación no Diario Oficial de Galicia.
Unha vez emitidas as propostas de concesión dos premios polos tribunais encargados de avaliar os traballos presentados, nas súas reunións do 24 e 25 de maio de 2023, mediante a Resolución da Secretaría Xeral de Apoio ao Emprego, Traballo Autónomo e Economía Social, do 25 de maio de 2023, aprobouse a concesión dos premios.
Por todo o anterior,
Facer pública a concesión dos premios do certame Cooperativismo no ensino 2023 dirixido ao alumnado dos centros educativos de Galicia que se relacionan no anexo que se xunta a esta resolución.
Santiago de Compostela, 26 de maio de 2023
• Modalidade de actividades artísticas, dirixida ao alumnado dos centros de educación infantil, primaria e educación especial por categorías:
– Categoría A: alumnado de 2º ciclo de educación infantil.
Premio ao mellor traballo: Todo funciona se cooperamos do CEIP Plurilingüe Domaio.
Accésit: O clan dos superheroes e heroínas do CEIP Pintor Antonio Fernández.
– Categoría B: alumnado de 1º e 2º de educación primaria.
Premio ao mellor traballo: Xogamos xuntos por un mundo cooperativo do CEIP Plurilingüe Domaio.
Accésit: Cooperaglú do CEIP San Miguel de Reinante.
– Categoría C: alumnado de 3º e 4º de educación primaria.
Premio ao mellor traballo: Cooperación triunfo do CEIP San Miguel de Reinante.
Accésit: Cooperar ao son das ondas do CEIP Plurilingüe Domaio.
– Categoría D: alumnado de 5º e 6º de educación primaria.
Premio ao mellor traballo: A cooperación une xeracións do CEIP Plurilingüe Domaio.
Accésit: Cooperegueifa do CEIP San Miguel de Reinante.
• Modalidade de actividades cooperativizadas, dirixida ao alumnado dos centros de educación secundaria obrigatoria e educación especial:
Premio ao mellor traballo: EcoValadares: S. Coop. Xuvenil Galega de Valadares do IES Valadares.
Accésit: Vivindo do conto do CPR Plurilingüe Luis Vives.
• Modalidade de proxectos empresariais cooperativos, dirixida ao alumnado dos centros de formación profesional e de ensinanzas de réxime especial:
Premio ao mellor proxecto empresarial cooperativo: Holística, Sociedade Cooperativa Galega presentado polo alumnado do IES A Guía.
Accésit ao proxecto empresarial finalista: Sail2day presentado polo alumnado da Sociedade Cooperativa Galega Mendiño.
RESOLUCIÓN do 24 de maio de 2023, da Dirección Xeral de Desenvolvemento Pesqueiro, pola que se dá publicidade das axudas concedidas ao abeiro da Orde do 22 de decembro de 2021 pola que se establecen as bases reguladoras xerais e a convocatoria para o ano 2022 para a concesión, en réxime de concorrencia competitiva, de axudas para proxectos colectivos financiados polo Fondo Europeo Marítimo e de Pesca (FEMP) para a protección e recuperación da biodiversidade e dos ecosistemas mariños no marco de actividades pesqueiras sustentables mediante a recollida de residuos mariños, tramitada como anticipado de gasto (Diario Oficial de Galicia número 12, do 19 de xaneiro de 2022).
Consellería do Mar — III. Outras disposicións — 07/06/2023

A Orde do 22 de decembro de 2021 (DOG núm. 12, do 19 de xaneiro de 2022) establece as bases reguladoras para a concesión de axudas para proxectos colectivos financiados polo Fondo Europeo Marítimo e de Pesca (FEMP) para a protección e recuperación da biodiversidade e dos ecosistemas mariños no marco de actividades pesqueiras sustentables mediante a recollida de residuos mariños.
De conformidade co establecido no artigo 15.1 da Lei 9/2007, do 13 de xuño, de subvencións de Galicia, o artigo 33 da referida orde reguladora dispón que a Consellería do Mar publicará no
Diario Oficial de Galicia
, de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, as axudas concedidas con suxeición a esta orde, e indicará o programa e crédito orzamentario a que se imputan, o beneficiario, a cantidade concedida e a finalidade da subvención.
En consecuencia,
Ordenar a publicación no
Diario Oficial de Galicia
das axudas concedidas na convocatoria de 2022, con cargo á aplicación orzamentaria 15.03.723C.780.2, para proxectos colectivos financiados polo Fondo Europeo Marítimo e de Pesca (FEMP) para a protección e recuperación da biodiversidade e dos ecosistemas mariños no marco de actividades pesqueiras sustentables mediante a recollida de residuos mariños, cofinanciadas nun 75 % polo Fondo Europeo Marítimo e de Pesca.
Santiago de Compostela, 24 de maio de 2023
RESOLUCIÓN do 25 de maio de 2023, da Dirección Xeral de Relacións Laborais, pola que se procede á publicación das axudas concedidas en virtude da Orde do 31 de decembro de 2022 pola que se establecen as bases reguladoras das subvencións destinadas ao financiamento de plans de formación dirixidos á capacitación para o desenvolvemento das funcións relacionadas co diálogo social e a negociación colectiva, e se procede á súa convocatoria na Comunidade Autónoma de Galicia para o ano 2023 (códigos de procedemento TR807K e TR807L).
Consellería de Promoción do Emprego e Igualdade — III. Outras disposicións — 05/06/2023

En cumprimento do disposto no artigo 15 da Lei 9/2007, do 13 de xuño, de subvencións de Galicia, e do artigo 18.4 da Orde do 31 de decembro de 2022 pola que se establecen as bases reguladoras das subvencións destinadas ao financiamento de plans de formación dirixidos á capacitación para o desenvolvemento das funcións relacionadas co diálogo social e a negociación colectiva, e se procede á súa convocatoria na Comunidade Autónoma de Galicia para o ano 2023, procédese á publicación das subvencións concedidas en virtude da devandita orde.
Obxecto da axuda: desenvolvemento de plans de formación por parte das organizacións sindicais e asociacións empresariais con representación na Comunidade Autónoma de Galicia e dirixidos á capacitación para o desenvolvemento das funcións relacionadas co diálogo social e a negociación colectiva:
Na liña 1: plans de formación, compostos por actividades formativas dirixidas á capacitación para o desenvolvemento das funcións relacionadas co diálogo social no ámbito da Comunidade Autónoma de Galicia e a negociación colectiva promovidos polas organizacións sindicais ou empresariais previstas no artigo 5.1.a) da orde de convocatoria.
Na liña 2: plans de formación, compostos por actividades formativas dirixidas á capacitación para o desenvolvemento das funcións relacionadas coa negociación colectiva no ámbito da Comunidade Autónoma de Galicia promovidos polas organizacións sindicais ou empresariais previstas no artigo 5.1.b) da orde de convocatoria.
Norma reguladora: Orde do 31 de decembro de 2022 pola que se establecen as bases reguladoras das subvencións destinadas ao financiamento de plans de formación dirixidos á capacitación para o desenvolvemento das funcións relacionadas co diálogo social e a negociación colectiva, e se procede á súa convocatoria na Comunidade Autónoma de Galicia no ano 2023 (
Diario Oficial de Galicia
núm. 26, do 7 de febreiro).
Crédito orzamentario: 584.213,00 € (cincocentos oitenta e catro mil douscentos trece euros) recollido na aplicación 11.40.324A.481.2, código de proxecto 2020 0013 dos orzamentos xerais da Comunidade Autónoma de Galicia para o ano 2023:
a) 70 por cento para as subvencións destinadas ao financiamento dos plans de formación da liña 1: 408.949,10 euros.
b) 30 por cento para as subvencións destinadas ao financiamento de plans de formación da liña 2: 175.263.90 euros.
Santiago de Compostela, 25 de maio de 2023
EXTRACTO da Orde do 25 de maio de 2023 pola que se convocan axudas dirixidas a escolas de música públicas e escolas de música privadas dependentes de institucións sen ánimo de lucro (códigos de procedemento ED314E e ED314D).
Consellería de Cultura, Educación, Formación Profesional e Universidades — III. Outras disposicións — 07/06/2023

BDNS (Identif.): 700581.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro.
Obxecto
Convocar, en réxime de concorrencia competitiva, axudas destinadas a subvencionar o funcionamento dos seguintes centros:
a) Escolas de música das cales sexan titulares os concellos (código de procedemento ED314E).
b) Escolas de música dependentes de asociacións ou fundacións sen ánimo de lucro que teñan entre os seus obxectivos a formación en ensinanzas de música que non conduzan a títulos académicos ou profesionais (código de procedemento ED314D).
Segundo.
Requisitos
1. Poderán solicitar estas axudas as persoas titulares das escolas de música sinaladas no punto anterior que conten coa correspondente autorización da Consellería de Cultura, Educación, Formación Profesional e Universidades.
2. Estes centros deberán estar radicados na Comunidade Autónoma de Galicia e as axudas destinaranse ao desenvolvemento das súas actividades docentes desde o 1 de xaneiro ata o 30 de setembro de 2023.
Terceiro.
Bases reguladoras
Orde do 25 de maio de 2023 pola que se convocan axudas dirixidas a escolas de música públicas e escolas de música privadas dependentes de institucións sen ánimo de lucro (procedemento ED314E para escolas de música das cales sexan titulares os concellos e procedemento ED314D para escolas de música dependentes de asociacións ou fundacións sen ánimo de lucro que teñan entre os seus obxectivos a formación en ensinanzas de música que non conduzan a títulos académicos ou profesionais).
Cuarto.
Contía das axudas
1. Para as escolas de música dependentes de concellos a contía máxima da axuda por entidade beneficiaria non poderá superar a cantidade de nove mil euros (9.000 euros).
2. Para as escolas de música dependentes de asociacións ou fundacións sen ánimo de lucro a contía máxima da axuda por entidade beneficiaria non poderá superar a cantidade de nove mil euros (9.000 euros).
Quinto.
Prazo de presentación de solicitudes
Un mes desde o día seguinte ao da publicación da convocatoria no
Diario Oficial de Galicia
.
Santiago de Compostela, 25 de maio de 2023
RESOLUCIÓN do 30 de maio de 2023, da Dirección Xeral de Xustiza, pola que se establecen os permisos retribuídos de que poden gozar as persoas electoras a órganos de representación de persoal da Administración de xustiza en Galicia que exerzan o dereito de voto o vindeiro día 20 de xuño de 2023.
Vicepresidencia Segunda e Consellería de Presidencia, Xustiza e Deportes — III. Outras disposicións — 07/06/2023

De conformidade co establecido nos artigos 474 e 503 da Lei orgánica 6/1985, do 1 de xullo, do poder xudicial, así como na Lei 9/1987, do 12 de xuño, de órganos de representación, determinación das condicións de traballo e participación do persoal ao servizo das administracións públicas, e mais no Real decreto 1846/1994, do 9 de setembro, polo que se aproba o Regulamento de eleccións a órganos de representación do persoal ao servizo da Administración xeral do Estado, e no exercicio das competencias previstas no Decreto 117/2022, do 23 de xuño, polo que se establece a estrutura orgánica da Vicepresidencia Segunda e Consellería de Presidencia, Xustiza e Deportes, dítanse as seguintes instrucións:
Primeiro. Para a elección de órganos de representación do persoal funcionario no ámbito da Administración de xustiza, as persoas electoras exercerán o seu dereito ao voto o vindeiro día 20 de xuño nas mesas electorais correspondentes ao seu ámbito funcional e territorial, e disporán dun permiso retribuído polo tempo indispensable para exercer tal dereito na forma que se establece a seguir, agás os que exerzan o dereito ao voto por correo.
Ao persoal funcionario que goce deste permiso poderalle ser exixida unha xustificación da efectividade do acto da votación, que para o efecto solicitará da súa mesa electoral.
Segundo. As persoas que deban exercer o dereito ao voto nunha mesa electoral situada no mesmo local ou edificio onde presten habitualmente os seus servizos ou estean destinadas poderán dispoñer dun permiso de dúas horas continuadas durante a xornada laboral para o acto da votación.
Terceiro. As persoas que deban exercer o dereito ao voto nunha mesa electoral situada na mesma localidade, pero distinto local ou edificio, onde presten habitualmente os seus servizos ou estean destinadas poderán dispoñer dun permiso de tres horas continuadas durante a xornada laboral para o acto da votación.
Cuarto. As persoas que deban exercer o dereito ao voto nunha mesa electoral situada en localidade distinta da que presten habitualmente os seus servizos ou estean destinadas poderán dispoñer dun permiso de catro horas continuadas durante a xornada laboral para o acto da votación, ou do tempo maior indispensable naqueles casos en que as circunstancias así o impoñan.
Quinto. As persoas integrantes das mesas e os/as interventores/as e apoderados/as das candidaturas gozarán dun permiso retribuído de xornada completa no día da votación e dunha redución de cinco horas na xornada de traballo do día inmediatamente posterior.
Santiago de Compostela, 30 de maio de 2023
RESOLUCIÓN do 30 de maio de 2023 pola que se redistribúen os créditos orzamentarios por epígrafes recollidos na Resolución do 2 de marzo de 2023 pola que se establecen as bases reguladoras e se anuncia a convocatoria de subvencións para a planificación enerxética de entidades locais e comunidades enerxéticas, anualidade 2023 (código de procedemento IN418E).
Axencia Instituto Enerxético de Galicia — III. Outras disposicións — 07/06/2023

Mediante a Resolución do 2 de marzo de 2023, que foi publicada no DOG número 52, do 15 de marzo de 2023, establecéronse as bases reguladoras e anunciouse a convocatoria de subvencións para a planificación enerxética de entidades locais e comunidades enerxéticas.
O artigo 4.1 das bases reguladoras prevé a posibilidade de redistribuír o orzamento se, pasado un mes desde a apertura do prazo de solicitudes, nalgunha das epígrafes non se rexistraron solicitudes suficientes para esgotar os fondos dispoñibles e noutra das epígrafes existe lista de espera. O prazo de presentación de solicitudes comezou o día 28 de marzo. Transcorrido máis dun mes, polo momento non se rexistraron solicitudes suficientes para esgotar os fondos dispoñibles na epígrafe correspondente á planificación enerxética de concellos e, porén, existe lista de espera na epígrafe de planificación enerxética de comunidades enerxéticas.
O artigo 31 do Decreto 11/2009 establece que cando a contía total máxima das subvencións convocadas se distribúa entre distintos créditos orzamentarios, a alteración da dita distribución non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
Por todo o anterior, e dado que nas aplicacións orzamentarias correspondentes existe crédito dispoñible, que as solicitudes de axudas asociadas á liña de planificación enerxética de comunidades enerxéticas superaron o orzamento previsto na convocatoria, e coa finalidade de incrementar a eficacia administrativa e a eficiencia na asignación de recursos públicos,
Primeiro. Redistribuír os fondos destinados ás subvencións para planificación enerxética de entidades locais e comunidades enerxéticas en función do volume de solicitudes recibido, modificando a táboa do artigo 4.1 da Resolución do 2 de marzo de 2023 do seguinte xeito:
Dotación orzamentaria inicial:
Modificación orzamentaria:
Dotación orzamentaria final:
Segundo. A presente modificación, unha vez publicada no
Diario Oficial de Galicia
, non implicará a modificación do prazo establecido para presentar solicitudes.
Santiago de Compostela, 30 de maio de 2023
RESOLUCIÓN do 29 de maio de 2023 pola que se conceden as axudas aos proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios, para o curso escolar 2022/23 (código de procedemento PL500A).
Consellería de Cultura, Educación, Formación Profesional e Universidades — III. Outras disposicións — 07/06/2023

Mediante a Orde do 16 de decembro de 2022 anúnciase a convocatoria de axudas para a presentación de proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios, para o curso escolar 2022/23 (código de procedemento PL500A) (DOG núm. 245, do 27 de decembro).
Unha vez publicada a proposta provisional de adxudicación e revisadas as reclamacións presentadas, por proposta do secretario xeral de Política Lingüística,
Conceder as axudas nos termos que figuran como anexo a esta resolución, no cal se inclúe, por provincias, a relación de centros admitidos, coa indicación da puntuación concedida e do financiamento definitivo asignado a cada proxecto, así como a relación de centros excluídos, coa indicación das causas que determinaron a súa exclusión.
Santiago de Compostela, 29 de maio de 2023
Relación de centros admitidos:
Relación de centros admitidos:
Relación de centros excluídos:
Relación de centros admitidos:
Relación de centros admitidos:
RESOLUCIÓN do 16 de maio de 2023 pola que se publican as subvencións concedidas en virtude da Orde do 15 de decembro de 2022 pola que se establecen as bases reguladoras e se convocan subvencións, en réxime de concorrencia competitiva, para entidades privadas sen ánimo de lucro co fin de realizar programas de carácter sociosanitario no ano 2023 (Diario Oficial de Galicia número 7, do 11 de xaneiro).
Consellería de Sanidade — III. Outras disposicións — 02/06/2023

En cumprimento do disposto no artigo 15.1 da Lei 9/2007 do 13 de xuño, de subvencións de Galicia, publícanse as subvencións concedidas segundo a devandita orde.
Segundo o artigo 3.1, o crédito orzamentario inicial da orde é de 250.000 € con cargo á aplicación 5001.413A.481.33 e código de proxecto 201400028, dos orzamentos xerais da Comunidade Autónoma de Galicia para o ano 2023.
Unha vez finalizada a fase de instrución das solicitudes recibidas e tras seren estas avaliadas pola Comisión de Valoración prevista no artigo 12 das bases reguladoras, vista a proposta de resolución formulada polo órgano instrutor e tendo en conta as dispoñibilidades orzamentarias:
Primeiro. Concederlles ás entidades que se relacionan no anexo I, ao abeiro da indicada orde, as axudas reflectidas na dita relación, como consecuencia da aplicación dos criterios de baremación previstos no artigo 13 da orde.
Segundo. Denegarlles a subvención ás solicitudes que se relacionan no anexo II, por aplicación do artigo 14.2.c) da orde.
Terceiro. Excluír as solicitudes que se relacionan no anexo III, con indicación da causa concreta que motivou a súa exclusión.
Cuarto. Denegarlles a subvención ás solicitudes que se relacionan no anexo IV, por non acadar a puntuación mínima exixible.
Quinto. De conformidade co artigo 19 das bases reguladoras, realizarase un único pagamento unha vez cumprida a finalidade e demais condicións desta orde, nos termos que recollen os artigos 28, 29 e 30 da Lei 9/2007, do 13 de xuño, así como os artigos 41 e 42 do Decreto 11/2009, do 8 de xaneiro, e xustificados os gastos e pagamentos realizados.
Sexto. A data límite de presentación da documentación xustificativa da realización do programa subvencionado, segundo o artigo 19 da orde, é o 10 de novembro de 2023.
Santiago de Compostela, 16 de maio de 2023
Liña I. Enfermidades neurodexenerativas (incluíndo alzhéimer, demencias e párkinson).
Liña II. Trastorno do espectro autista.
Liña III. Dano cerebral adquirido, parálise cerebral e epilepsia.
Liña IV. Enfermidades raras e linfedema.
Na orde indícase, no seu artigo 14.2.c), en canto ao importe que se vai adxudicar: «Irase asignando o importe subvencionable a cada un dos proxectos que superaron o limiar mínimo de puntuación seguindo a orde de prelación ata o esgotamento de crédito».
Deste xeito, algúns programas, a pesar de superar o limiar mínimo de puntuación, non acadan subvención por esgotarse o crédito antes de chegar ao seu posto na prelación:
Como indica o artigo 14.1, «non se poderá conceder subvención ás solicitudes que non obteñan unha puntuación mínima global de 50 puntos».
Por non acadar esta puntuación denégaselles a subvención aos seguintes programas:
ORDE do 24 de maio 2023 pola que se modifica a autorización do centro privado plurilingüe Padre Feijoo Zorelle, de Ourense.
Consellería de Cultura, Educación, Formación Profesional e Universidades — III. Outras disposicións — 02/06/2023

A persoa representante da titularidade do centro privado (CPR) plurilingüe Padre Feijoo Zorelle, de Ourense, solicita a autorización dunha (1) unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Modificar a autorización do centro privado plurilingüe Padre Feijoo Zorelle, para autorizar 1 unidade de educación especial, quedando o centro configurado como se sinala a seguir:
Denominación xenérica: centro privado (CPR) plurilingüe.
Denominación específica: Padre Feijoo Zorelle.
Código do centro: 32008616.
Enderezo: rúa Doutor Fleming, 21.
Código postal: 32003.
Localidade: Ourense.
Concello: Ourense.
Provincia: Ourense.
Titular: Colegio Padre Feijoo Zorelle, S.L.
Composición resultante:
– 3 unidades de educación infantil.
– 7 unidades de educación primaria.
– 8 unidades de educación secundaria obrigatoria.
– 4 unidades de bacharelato das modalidades de Humanidades e Ciencias Sociais e de Ciencias e Tecnoloxía.
– 1 unidade de educación especial.
Artigo 2. Inicio da actividade
Para a posta en funcionamento da unidade que se autoriza, a Xefatura Territorial da Consellería de Cultura, Educación, Formación Profesional e Universidades de Ourense, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 24 de maio de 2023
RESOLUCIÓN do 30 de maio de 2023, da Secretaría Xeral Técnica da Vicepresidencia Primeira e Consellería de Economía, Industria e Innovación, pola que se dá publicidade dos convenios de colaboración subscritos no primeiro cuadrimestre do ano 2023.
Vicepresidencia Primeira e Consellería de Economía, Industria e Innovación — III. Outras disposicións — 07/06/2023

O artigo 15.2 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia e para dar cumprimento a esa obriga,
Dar publicidade á relación dos convenios subscritos pola Vicepresidencia Primeira e Consellería de Economía, Industria e Innovación nos meses de xaneiro a abril do ano 2023 e que se incorpora como anexo a esta resolución.
Santiago de Compostela, 30 de maio de 2023
RESOLUCIÓN do 26 de maio de 2023, da Secretaría Xeral de Industria, pola que se dá publicidade dos beneficiarios das axudas concedidas ao abeiro da Orde do 14 de decembro de 2022 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se convocan para o ano 2023 (código de procedemento IN519B).
Vicepresidencia Primeira e Consellería de Economía, Industria e Innovación — III. Outras disposicións — 07/06/2023

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno, e no artigo 9 do anexo I da Orde do 14 de decembro de 2022 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se convocan para o ano 2023 (código de procedemento IN519B), procédese por medio desta resolución á publicación do extracto das axudas outorgadas pola Vicepresidencia Primeira e Consellería de Economía, Industria e Innovación ao abeiro da dita orde.
a) Norma reguladora da convocatoria: Orde do 14 de decembro de 2022 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se convocan para o ano 2023 (código de procedemento IN519B) (DOG núm. 1, do 2.1.2023).
b) Aplicación orzamentaria: 05.02.732-A 760.0.
c) Crédito orzamentario: 2.532.125,76 euros. O crédito orzamentario inicial disposto pola Orde do 14 de decembro de 2023 foi ampliado pola Orde do 2 de maio de 2023 (DOG núm. 87, do 8 de maio).
d) Destinatarios: concellos da Comunidade Autónoma de Galicia.
e) Beneficiarios, importe e finalidade das axudas: no anexo a esta resolución recóllense os beneficiarios, o importe e a finalidade das axudas. A listaxe inclúe beneficiarios que renunciaron á subvención concedida.
Santiago de Compostela, 26 de maio de 2023
RESOLUCIÓN do 19 de maio de 2023 pola que se dá publicidade aos convenios de colaboración subscritos no primeiro cuadrimestre do ano 2023.
Consello da Cultura Galega — III. Outras disposicións — 12/06/2023

Para os efectos previstos no artigo 1 da Lei 1/2016, do 18 de xaneiro, de transparencia e bo goberno, acórdase darlles publicidade aos convenios de colaboración subscritos polo Consello da Cultura Galega, no primeiro cuadrimestre do ano 2023, os cales se relacionan no anexo a esta resolución.
Santiago de Compostela, 19 de maio de 2023
ORDE do 1 de xuño de 2023 pola que se autoriza o cambio de denominación específica do CEIP Manuel Masdías, do concello de Ferrol.
Consellería de Cultura, Educación, Formación Profesional e Universidades — III. Outras disposicións — 12/06/2023

De conformidade co previsto no artigo 8.1 do Regulamento das escolas de educación infantil e dos colexios de educación primaria, aprobado polo Decreto 374/1996, do 17 de outubro (DOG do 21 de outubro), por proposta da Dirección Xeral de Centros e Recursos Humanos,
Artigo único.
Cambio de denominación
Autorizar o cambio de denominación específica do seguinte centro:
Provincia: A Coruña.
Concello: Ferrol.
Código: 15021834.
Denominación actual: Colexio de Educación Infantil e Primaria (CEIP) Manuel Masdías.
Nova denominación: Colexio de Educación Infantil e Primaria (CEIP) Ledicia.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
(DOG), segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no DOG.
Santiago de Compostela, 1 de xuño de 2023